29. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 282 της 20/21 Δεκ. 1966 (ΦΕΚ Α΄  284) Περί της υγειονομικής περιθάλψεως του εφημεριακού κλήρου. Επεκυρώθη δια της παρ. 2 άρθρ. 7 Α.Ν. 137 της 27 Σεπτ./3 Οκτ. 1967 (τόμ. 33 σελ. 102,03). Λαβόν υπ’ όψιν: α)Την Κυβερνητικήν απόφασιν, όπως ρυθμισθώσι τα αφορώντα εις τον Εφημεριακόν Κλήρον της Εκκλησίας της Ελλάδος ζητήματα, κατά τρόπον προσήκοντα προς την εν Κοινωνία θέσιν και αποστολήν του. β)Την σχετικήν εισήγησιν των επί του Συντονισμού, Εθνικής Παιδείας και Θρησκευμάτων, Υγιεινής και Οικονομικών Υπουργών αποφασίζει: Α.1.Εγκρίνει την δαπάναις του Ταμείου Ασφαλίσεως Κλήρου Ελλάδος (Τ.Α.Κ.Ε.) παροχήν υγειονομικής περιθάλψεως εις τον εφημεριακόν κλήρον της Εκκλησίας της Ελλάδος (Α΄, Β΄, Γ΄ και Δ΄ Μισθολογικαί Κατηγορίαι) και τα μέλη των οικογενειών αυτών ως και εις τους εκ του ειρημένου εφημεριακού κλήρου (Αντί της σελ. 272,01(α)  Σελ. 272,01(β) 330-181 Τ.Π.Ο.Ε.Κ.Ε. πρώην Τ.Α.Κ.Ε. 33.Η.α.27-29 27 συνταξιούχους και τας συζύγους αυτών, εφαρμοζομένων κατά τα λοιπά αναλόγως των διατάξεων του υπ’ αριθ. 665/18.10.1962 Β.Δ/τος «περί της υγειονομικής περιθάλψεως των τακτικών δημοσίων πολιτικών υπαλλήλων κ.λπ.» ως ισχύει, πλην αν άλλως ορίζηται δια της παρούσης. 2.Η κατά την προηγουμένην παράγραφον νοσηλεία παρέχεται μέσω της παρά τω Υπουργείω Υγιεινής Υπηρεσίας Υγειονομικής Περιθάλψεως Δημοσίων Υπαλλήλων και Συνταξιούχων. 3.Δια την εκ μέρους του Τ.Α.Κ.Ε. αντιμετώπισιν των δαπανών νοσοκομειακής και ιατροφαρμακευτικής περιθάλψεως των υπαγομένων κατά τα ανωτέρω εις την περίθαλψιν, η επί των μηνιαίων αποδοχών των εν ενεργεία εφημερίων – ησφαλισμένων του Τ.Α.Κ.Ε. –εισφορά αυξάνεται από 3% εις 4%, η δε επί των συντάξεων των συνταξιοδοτουμένων εφημερίων εισφορά ορίζεται εις 3%. Ωσαύτως, το ήμισυ της υπό του άρθρ. 3 του Ν.Δ. 83/1946 προβλεπομένης ειδικής εισφοράς, των εφημερίων υπέρ του επισήμου Δελτίου της Εκκλησίας της Ελλάδος «Εκκλησία» περιέρχεται εις το Τ.Α.Κ.Ε. προς αντιμετώπισιν των κατά την προηγουμένην παράγραφον δαπανών αυτού. 4.Δια την κάλυψιν του ανοίγματος του Κλάδου Ασθενείς του Τ.Α.Κ.Ε., του προκύπτοντος εκ της διαφοράς μεταξύ των εσόδων και εξόδων του Κλάδου, εγγράφεται κατ’ έτος ισόποσος πίστωσις εις τον Προϋπολογισμόν του ΟΔΕΝ, κατά τα δια κοινής αποφάσεως των Υπουργών Εθνικής Παιδείας και Θρησκευμάτων και Οικονομικών οριζόμενα. 5.Τα περί ων η παρούσα πράξις πρόσωπα νοσηλεύονται: α)Οι εν ενεργεία και εν συντάξει εφημέριοι Α΄ Μισθ. Κατηγορίας εις Βα θέσιν. β)Οι εν ενεργεία και εν συντάξει εφημέριοι των λοιπών Μισθολογικών Κατηγοριών εις την Ββ θέσιν. γ)Τα μέλη των οικογενειών αυτών, περί ων η παρ. 1 της παρούσης, εις την Γ΄ θέσιν. 6Δια Β.Δ/τος, εφ’ άπαξ εκδιδομένου προτάσει των Υπουργών Εθνικής Παιδείας και Θρησκευμάτων και Οικονομικών θέλει ρυθμισθή παν θέμα σχετιζόμενον με την υπό του Τ.Α.Κ.Ε. παρεχομένην μέχρι τούδε υγειονομικήν περίθαλψιν, επί σκοπώ περιορισμού εφεξής του υγειονομικού προσωπικού τούτου και λοιπών υγειονομικών μονάδων και δαπανών αυτού. 7.Πάσα αναγκαία λεπτομέρεια δια την εφαρμογήν της παρούσης ρυθμίζεται δια κοινής αποφάσεως των Υπουργών Εθνικής Παιδείας και Θρησκευμάτων, Υγιεινής και Οικονομικών. Σελ. 272,02(β) 330-182 8.Η παρούσα Πράξις, ης η ισχύς άρχεται από 1.2.1967, δημοσιεύεται δια της Εφημερίδος της Κυβερνήσεως, κυρωθήσεται δε νομοθετικώς μερίμνη των Υπουργών Εθνικής Παιδείας και Θρησκευμάτων, Υγιεινής και Οικονομικών. Β΄.Προς κάλυψιν του ελλείμματος του ΤΑΚΕ εκ της αναπροσαρμογής των συντάξεων του εφημεριακού κλήρου συνεπεία της δια της υπ’ αριθ. 281/20.12.1966 Π.Υ.Σ. αυξήσεως των μισθών των εφημερίων, αναπροσαρμόζεται το ασφάλιστρον (προσωπική εισφορά ) των ησφαλισμένων από 1 Ιαν. 1967 ως ακολούθως: α)Του Κλάδου Συντάξεων από 5% εις 7% και β)του Κλάδου Αρωγής από 3% εις 4%. Η τοιαύτη αναπροσαρμογή κυρωθήσεται νομοθετικώς. Εκδόσαν την υπ’ αριθ. 282 Πράξίν του.